wannaphong/clean_thaiwikipedia huggingface dataset:
# พระราหุล
พระราหุล หรือพระนามเดิม เจ้าชายราหุล เป็นพระโอรสในเจ้าชายสิทธัตถะ (พระโคตมพุทธเจ้า) กับพระนางยโสธรา ประสูติในวันที่พระบิดาออกผนวช 

ในพระไตรปิฎกว่า เจ้าชายสิทธัตถะเมื่อได้ทราบว่าพระราชโอรสประสูติ ทรงเปล่งอุทานออกมาว่า "ราหุ ชาโต พันธนัง ชาตัง" แปลว่า "'ราหุ'' (บ่วง) เกิดขึ้นแล้ว พันธนาการเกิดขึ้นแล้ว" หมายความว่า พระกุมารที่ประสูติจะเป็นบ่วงร้อยรึงพระองค์ไว้กับภริยาและชีวิตฆราวาส ซึ่งพระเจ้าสุทโธทนะทรงนึกว่าสิทธัตถราชกุมารทรงตั้งพระนามโอรสอย่างนั้น จึงทรงขนานนามพระภาคิไนย (พระเจ้าหลาน) ว่า "ราหุล" อันแปลว่า "บ่วง"

อย่างไรก็ดี ตามพระวินัยของนิกายสรวาสติวาทว่าพระนาม "ราหุล" มิได้มาจากรากศัพท์ "ราหุ" ที่แปลว่า "บ่วง" แต่มาจากศัพท์ "ราหุ" ที่แปลว่า "จันทรคราส" หรือที่ในภาษาไทยว่า "ราหู"Edward Joseph Thomas, The Life of Buddha as Legend and History. Routledge, 1975. Page 53, note 1. Raniero Gnoli (ed.) The Gilgit Manuscript of the Samghabhedavastu. Rome: Instituto Italiano per il Medio ed Estremo Oriente, 1977. 1:119.

อนึ่ง ในพระไตรปิฎกพระธรรมบท มีตอนหนึ่งว่า ความปิติปราโมทย์ที่บุรุษได้รับจากภริยาและบุตร คือ "ราหุ" (แปลว่า "บ่วง") ที่ร้อยรัดชีวิตครอบครัวผ่านประสบการณ์ต่าง ๆ ไม่ว่าทุกข์หรือสุข

ประวัติ
พระราหุลเป็นโอรสของเจ้าชายสิทธัตถะ กับพระนางยโสธรา เป็นพระราชนัดดาของพระเจ้าสุทโธทนะ ผู้ครองนครกบิลพัสดุ์  ประสูติวันเดียวกันกับที่พระบิดาเสด็จออกบวช ท่านจึงเจริญพระชันษาเติบโตโดยมิเคยเห็นพระพักตร์รู้จักพระบิดา

เมื่อเจ้าชายสิทธัตถะได้ตรัสรู้เป็นพระพุทธเจ้าและเสด็จไปเผยแผ่พุทธศาสนา ณ แคว้นมคธ ก็ทรงนิวัติกลับกรุงกบิลพัสดุ์ เพื่อโปรดพระบิดาและพระญาติประยูร และมีเหล่าสาวกติดตามเสด็จมาด้วย วันหนึ่งพระนางยโสธราทรงได้พบกับพระราหุล และมีรับสั่งให้พระกุมารราหุลไปทูลขอพระราชสมบัติ พระพุทธเจ้าจึงทรงบรรพชาพระราหุลเป็นสามเณรและให้เสด็จติดตามพระองค์ไปด้วย พระกุมารราหุลจึงเป็นสามเณรรูปแรกในพุทธศาสนา

พระเจ้าสุทโธทนะทรงทราบข่าวพระราหุลได้ทำการบรรพชาเป็นสามเณรในพุทธศาสนาแล้ว ก็ทรงเสียพระทัยมาก เพราะทรงหวังให้พระราหุลเป็นรัชทายาทสืบราชสันติวงศ์ต่อไป พระองค์จึงเสด็จไปตัดพ้อต่อว่าพระพุทธเจ้า และทูลขอว่า ต่อไปถ้าจะบวชให้ใครอีก ขอให้มารดาบิดาของผู้จะบวชอนุญาตเสียก่อน พระพุทธองค์ก็ทรงอนุญาตให้เป็นไปตามคำทูลขอ โดยมีข้อกำหนดว่า ผู้ที่จะเข้ามาบวช "จะต้องได้รับอนุญาตจากบิดามารดา ผู้ปกครอง หรือผู้บังคับบัญชาเสียก่อน"

สามเณรราหุลบรรพชาเมื่ออายุ 7 ปี พระพุทธเจ้าทรงแสดงธรรมให้ฟังมากมายหลายเรื่อง  เมื่ออายุครบ 20 ปี ก็ได้อุปสมบทเป็นพระภิกษุ ท่านได้ตามเสด็จพระพุทธเจ้าไปยังป่าอันธวัน แขวงเมืองไพศาลี แคว้นวัชชี หลังจากได้ฟัง "จูฬราหโลวาทสูตร" จากพระพุทธองค์ ก็สำเร็จบรรลุเป็นพระอรหันต์ พระราหุลเถระ ได้รับการยกย่องจากพระพุทธองค์ว่า "เอตทัคคะ"(ผู้เลิศกว่าคนอื่นในด้านใคร่การศึกษา) คือ ชอบการศึกษาหรือขยันหมั่นในการเล่าเรียน 

พระราหุลเถระนิพพานเมื่อใดไม่ปรากฏหลักฐานระบุชัด ทราบเพียงว่า ท่านปรินิพพานก่อนพระอัครสาวกทั้งสอง และก่อนพระพุทธเจ้า โดยการทูลลาพระพุทธเจ้าไปนิพพานที่สวรรค์ชั้นดาวดึงส์

 คุณธรรมที่ควรยึดถือเอาเป็นแบบอย่าง 
 มีความอดทนเป็นเยี่ยม คือบรรพชาตั้งแต่อายุ 7 ปี ต้องอดอาหารในเวลาวิกาลตั้งแต่เที่ยงจนถึงรุ่งเช้า ตามปกติของพระภิกษุสามเณรในสมัยพุทธกาล
 เป็นผู้ว่าง่ายถ่อมตน ไม่ถือตัว 
 เป็นผู้ใคร่ต่อการศึกษาอย่างยิ่ง 
 เป็นผู้ที่มีความขยันหมั่นเพียร
 มีความกตัญญูกตเวทีอย่างยิ่ง

 พระราชตระกูล 
พระราชตระกูลในเจ้าชายราหุล
# อะโรเมติกส์ (ประเทศไทย)
บริษัท อะโรเมติกส์ (ประเทศไทย) จำกัด (มหาชน) เป็นบริษัทที่ดำเนินโครงการผลิตสารอะโรเมติกส์ (Aromatics) แห่งแรกของประเทศไทย ก่อตั้งเมื่อวันที่ 25 ธันวาคม พ.ศ. 2532 ตามนโยบายพัฒนาอุตสาหกรรมปิโตรเคมีระยะที่ 2 ของประเทศ โดยในระยะเริ่มต้นมีผู้ถือหุ้นประกอบด้วย การปิโตรเลียมแห่งประเทศไทย (ปัจจุบันคือ ปตท.) ร้อยละ 25, บริษัท ไทยออยล์ จำกัด ร้อยละ 40 และ บริษัท เอ็กซอนเคมีคัล อีสเทอร์น จำกัด ร้อยละ 35

ปัจจุบันบริษัทอะโรเมติกส์ได้ควบรวมกับ บริษัท โรงกลั่นน้ำมันระยอง จำกัด (มหาชน) กลายเป็น บริษัท ปตท. อะโรเมติกส์และการกลั่น จำกัด (มหาชน) เมื่อวันที่ 27 ธันวาคม พ.ศ. 2550 ซึ่งต่อมา บริษัทนี้ได้ถูกควบรวมอีกครั้งกับ บริษัท ปตท.เคมีคอล จำกัด (มหาชน) เป็น บริษัท พีทีที โกลบอล เคมิคอล จำกัด (มหาชน) เมื่อวันที่ 19 ตุลาคม พ.ศ. 2554
# ดิธ ปราน
ดิธ ปราน (ฑิต ปฺรน, ; 27 กันยายน พ.ศ. 2485 - 30 มีนาคม พ.ศ. 2551) เป็นช่างภาพและนักข่าวชาวกัมพูชา ที่มีชื่อเสียงจากเหตุการณ์ฆ่าล้างเผ่าพันธุ์ในกัมพูชา ขณะเขมรแดง นำโดยพล พต ยึดครองกรุงพนมเปญ ระหว่าง พ.ศ. 2518 - 2522  และเรื่องราวของเขากับซิดนีย์ ชานเบิร์ก นักข่าวชาวอเมริกัน ถูกนำมาสร้างเป็นภาพยนตร์โดย โรแลนด์ จอฟเฟ และมีเดวิด พัตต์นัม เป็นผู้อำนวยการสร้าง  ภาพยนตร์ออกฉายในปี พ.ศ. 2527 ชื่อเรื่อง ทุ่งสังหาร (The Killing Fields)  โดย เฮียง เอส. งอร์ นายแพทย์ชาวกัมพูชาซึ่งรับบทเป็น ดิธ ปราน ได้รับรางวัลออสการ์ สาขานักแสดงประกอบยอดเยี่ยม ประจำปี 1985

ดิธ ปราน เกิดที่เสียมราฐ ประเทศกัมพูชา พูดภาษาฝรั่งเศสและภาษาอังกฤษได้ จึงถูกว่าจ้างเป็นล่ามให้กับกองทัพสหรัฐ ในปี พ.ศ. 2515 เขาได้พบกับซิดนีย์ ชานเบิร์ก นักข่าวของหนังสือพิมพ์นิวยอร์กไทม์ และฝึกฝนตัวเองเป็นช่างภาพ ผู้ช่วยของชานเบิร์ก ในขณะที่กองทัพเขมรแดงบุกเข้ายึดครองกรุงพนมเปญ ซิดนีย์ ชานเบิร์กและนักข่าวต่างประเทศได้รับอนุญาตให้เดินทางออกนอกประเทศ แต่ดิธ ปรานต้องติดอยู่ในกัมพูชา  ถูกบังคับให้ใช้แรงงานและทรมานในค่ายกักกันเป็นเวลาสี่ปี ก่อนที่เขมรเฮงสัมรินที่ได้รับการสนับสนุนจากเวียดนาม จะขับไล่เขมรแดงออกไปในเดือนพฤศจิกายน พ.ศ. 2521

ดิธ ปราน เดินทางกลับบ้านที่เสียมราฐ และพบว่าญาติพี่น้องถูกสังหารไปถึง 50 คน เวียดนามแต่งตั้งให้เขาเป็นผู้นำหมู่บ้าน แต่เขากลับหลบหนีข้ามชายแดนไปยังประเทศไทยเมื่อวันที่ 3 ตุลาคม พ.ศ. 2522 เนื่องจากเกรงอันตรายหากเวียดนามรู้ว่าเขาเคยติดต่อกับชาวอเมริกัน

ดิธ ปราน อพยพไปอยู่สหรัฐอเมริกา และทำงานเป็นช่างภาพให้กับหนังสือพิมพ์นิวยอร์กไทม์ ได้รับสัญชาติอเมริกันในปี พ.ศ. 2529 เขาเสียชีวิตเมื่อวันที่ 30 มีนาคม พ.ศ. 2551 ที่นิวบรันสวิก นิวเจอร์ซีย์  ด้วยโรคมะเร็งในวัย 65 ปี
# จอห์น เอช. วอตสัน
นายแพทย์จอห์น เอช. วอตสัน  หรือที่รู้จักทั่วไปในชื่อ หมอวอตสัน เป็นตัวละครสำคัญตัวหนึ่งในเรื่อง เชอร์ล็อก โฮมส์ งานประพันธ์แนวนวนิยายสืบสวนของเซอร์อาร์เธอร์ โคนัน ดอยล์ หมอวอตสันเป็นเพื่อนสนิทของเชอร์ล็อก โฮมส์ และเป็นผู้บันทึกประวัติของโฮมส์ รวมถึงบันทึกคดีที่น่าสนใจต่าง ๆ ของโฮมส์ลงพิมพ์เผยแพร่ในหนังสือพิมพ์

ตามท้องเรื่อง หมอวอตสันรู้จักกับโฮมส์เนื่องจากต่างต้องการหาเพื่อนร่วมเช่าห้องพักในกรุงลอนดอน และได้เช่าห้องพักอยู่ด้วยกันที่บ้านเลขที่ 221 บี ถนนเบเกอร์ ในราวช่วงปลายคริสต์ศตวรรษ 1800 หมอวอตสันได้แต่งงานกับนางสาวแมรี มอร์สตัน ซึ่งเป็นลูกความของโฮมส์ในตอน จัตวาลักษณ์ ต่อมาภายหลังภรรยาเสียชีวิต หมอวอตสันได้ย้ายกลับมาอยู่กับโฮมส์อีกครั้ง

นายแพทย์จอห์น เอช. วอตสัน ในภาพยนตร์เรื่อง เชอร์ล็อก โฮล์มส์ ดับแผนพิฆาตโลก (พ.ศ. 2552) และ เชอร์ล็อก โฮล์มส์ เกมพญายมเงามรณะ (พ.ศ. 2554) รับบทโดยจู๊ด ลอว์ ส่วนในซีรีส์โทรทัศน์เรื่อง เชอร์ล็อก (พ.ศ. 2553 - ปัจจุบัน) รับบทโดยมาร์ติน ฟรีแมน
# ภูมิบุตร
ภูมิบุตร หรือ ภูมิปุตรา  (, บูมีปูเตอรา; แปลว่า "ลูกของแผ่นดิน") หมายถึงชาวมลายูดั้งเดิม อันรวมถึงชาวโอรังอัซลี (Orang Asli) ซึ่งเป็นชาวเผ่าดั้งเดิมของคาบสมุทรมลายูและชนพื้นเมืองของรัฐซาบะฮ์และซาราวัก ทั้งนี้ในปัจจุบัน "ภูมิบุตร" ยังรวมถึงชาวมาเลเซียซึ่งอพยพมาจากอินโดนีเซีย (เรียกว่า ปรีบูมี), ชาวมาเลเซียเชื้อสายสยาม, ชาวมาเลเซียเชื้อสายอินเดียมุสลิม, ชาวจีนช่องแคบ (กลุ่มลูกครึ่งมลายู-จีน) และชาวคริสตัง (กลุ่มคริสตังลูกครึ่งมลายู-โปรตุเกส)"Malaysia: The People of Malaysia", TripAdvisor แต่ไม่รวมถึงชาวมาเลเซียเชื้อสายจีนหรืออินเดียที่มีจำนวนมากในประเทศ

ชาวมาเลเซียภูมิบุตรจะได้รับความช่วยเหลือพิเศษทางเศรษฐกิจและสังคมด้วยเหตุผลทางเชื้อชาติตาม "นโยบายเศรษฐกิจใหม่" ซึ่งได้เริ่มต้นเมื่อปี ค.ศ. 1970 แต่ชาวจีนและชาวฮินดูจะถูกกีดกันจากสิทธิพิเศษต่าง ๆ รวมถึงการห้ามเข้าโรงเรียนที่สงวนไว้เฉพาะชาวมลายู ทฤษฏีภูมิบุตรจึงถือว่าเป็นทฤษฎีเหยียดผิว และเลือกปฏิบัติทางชาติพันธุ์ โดยนโยบายกดขี่ชาติพันธุ์อื่นเป็นนโยบายทางการเมืองของมาเลเซียมาตั้งแต่หลังได้รับเอกราช และเป็นเงื่อนไขโดยตรงหนึ่งที่ให้เกิดความรุนแรงในเดือนพฤษภาคม ค.ศ. 1969 ที่ชาวจีนจำนวนมากถูกชาวมลายูรุมสังหาร และทำให้ความขัดแย้งทางชาติพันธุ์ในมาเลเซียเป็นเรื่องแก้ไม่ตกมาจนปัจจุบัน
# ภาษากะยาตะวันออก
ภาษากะยาตะวันออก (Eastern Kayah) เป็นภาษาของชนกลุ่มน้อยในประเทศไทยและพม่า โดยมีผู้พูดในพม่า 261,578 คน (พ.ศ. 2543) พบตามฝั่งตะวันออกของแม่น้ำสาละวินและมีผู้พูดในประเทศไทย 98,642 คน (พ.ศ. 2543) ในจังหวัดแม่ฮ่องสอน มีความเกี่ยวข้องกับภาษากะยาตะวันตกซึ่งผู้พูดทั้งหมดอาศัยอยู่ในพม่า จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง สาขาย่อยสะกอ-บไฆ มีความสัมพันธ์กับภาษากะเหรี่ยงบเว เข้าใจกันได้ยากกับภาษากะยาตะวันตกที่ผู้พูดส่วนใหญ่อยู่ทางฝั่งพม่า
# วิกิพีเดียภาษาวอลลูน
วิกิพีเดียภาษาวอลลูน เป็นสารานุกรมวิกิพีเดียที่จัดทำขึ้นในภาษาวอลลูน ปัจจุบันวิกิพีเดียภาษาวอลลูนมีบทความมากกว่า 10,000 บทความ (เมษายน พ.ศ. 2551)

 แหล่งข้อมูลอื่น 
 วิกิพีเดียภาษาวอลลูน

วอลลูน
# ปรามูดียา อานันตา ตูร์
ปรามูดียา อานันตา ตูร์ (6 กุมภาพันธ์ ค.ศ. 1925 – 30 เมษายน ค.ศ. 2006) เป็นนักเขียนชาวอินโดนีเซีย

 ผลงานหลัก 
 Kranji-Bekasi Jatuh (1947)
 Perburuan (1950)
 Keluarga Gerilya (1950)
 Bukan Pasar Malam (1951)
 Cerita dari Blora (1952)
 Gulat di Jakarta (1953)
 Korupsi (1954)
 Midah - Si Manis Bergigi Emas (1954)
 Cerita Calon Arang (1957)
 Hoakiau di Indonesia (1960)
 Panggil Aku Kartini Saja I & II (1962)
 จตุรภาคเกาะบูรู (Tetralogi Buru)
 แผ่นดินของชีวิต (Bumi Manusia) (1980)
 ผู้สืบทอด (Anak Semua Bangsa) (1980)
 รอยย่างก้าว (Jejak Langkah) (1985)
 Rumah Kaca (1988)
 Gadis Pantai (1982)
 Nyanyi Sunyi Seorang Bisu (1995)
 Arus Balik (1995)
 Arok Dedes (1999)
 Mangir (1999)
 Larasati (2000)
# วิกิพีเดียภาษาเบลารุส
วิกิพีเดียภาษาเบลารุส (Taraškievica: Беларуская Вікіпэдыя) เป็นสารานุกรมวิกิพีเดียที่จัดทำขึ้นในภาษาเบลารุส เริ่มสร้างเมื่อ 12 สิงหาคม พ.ศ. 2547 ปัจจุบันวิกิพีเดียภาษาเบลารุสมีบทความมากกว่า 10,000 บทความ (เมษายน 2551)
# ภาษาไทดำ
ภาษาไทดำ มีผู้พูดทั้งหมด 763,700 คน อาศัยอยู่ระหว่างแม่น้ำแดงกับแม่น้ำดำ ทางภาคเหนือของประเทศเวียดนาม 699,000 คน (พ.ศ. 2545) อยู่ในแขวงคำม่วน ประเทศลาว 50,000 คน (พ.ศ. 2538) อยู่ในจังหวัดเลย ประเทศไทย 700 คน (พ.ศ. 2547) อพยพเข้ามาอยู่ในประเทศไทยเมื่อ พ.ศ. 2428 ลาวโซ่งก็คือคนไทดำกลุ่มแรกที่เข้ามาสู่ประเทศไทยในสมัยพระเจ้ากรุงธนบุรี นอกจากนี้ยังมีผู้พูดภาษานี้ในออสเตรเลีย จีน ฝรั่งเศส และสหรัฐ 

ภาษาไทดำอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก อัตราการรู้หนังสือภาษาแม่ราวร้อยละ 1-5 เป็นภาษาของชนกลุ่มน้อยที่สำคัญในเวียดนาม
# ไอ.คิว. 180
ไอ.คิว. 180 (I.Q. 180) เป็นอัลบั้มสตูดิโอชุดแรกของวง ซิลลี่ ฟูลส์ ในสังกัดค่ายมอร์ มิวสิค เครือ จีเอ็มเอ็ม แกรมมี่ หลังได้ส่งเดโมให้ทางค่าย  อัลบั้มได้ออกจำหน่ายเมื่อวันที่ 25 มิถุนายน พ.ศ. 2541 โดยอัลบั้มชุดนี้มีการเน้นความหนักแน่นของดนตรีมากเป็นพิเศษ และเนื่องด้วยอัลบั้มนี้มีแนวดนตรีที่ค่อนข้างฟังยาก ทำให้ ซิลลี่ ฟูลส์ ยังไม่เป็นที่นิยมนักในสมัยนั้นSS2 EP.3 “ต้น”และ“หรั่ง” กับเส้นทางที่ไม่ง่ายของวงดนตรีที่มีชื่อว่า “Silly Fools”

 รายชื่อเพลง 
เพลงทั้งหมดแต่งโดยโต และเรียบเรียงโดยซิลลี่ ฟูลส์
 

 เครดิต 
จากปกอัลบั้ม I.Q.180

ซิลลี่ ฟูลส์
ณัฐพล พุทธภาวนา – ร้องนำ, กีตาร์ (6), โปรดักชัน

ทรงพล จูประเสริฐ – กีตาร์, โปรดักชัน

เทวฤทธิ์ ศรีสุข – เบส, โปรดักชัน

กอบภพ ใบแย้ม – กลอง, โปรดักชัน

บุคคลอื่น ๆ
กอบภพ ใบแย้ม – MIDI Programming

กฤษณ์ โชคทิพย์พัฒนา – Executive Producer

Nexus Design Co,Ltd. – สถานที่บันทึก

พงษ์สินธุ์ จักรสมิทธานนท์ (Nexus Design Co,Ltd.) – วิศวกร

พี่ตี๋น้อย (Crimson Studio) – วิศวกร

T' N Crave Studio – สถานที่มิกซ์

David Brochstein – วิศวกรมิกซิงและมาสเตอริง

ม.ล.ธนชาติ ประวิตร – ผู้ช่วยวิศวกร

Crimson Studio – สถานที่มาสเตอริง
# พระเจ้าเอ็ดเวิร์ดมรณสักขี
พระเจ้าเอ็ดเวิร์ดมรณสักขี  (ราว ค.ศ. 962  - 18 มีนาคม ค.ศ. 978) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ  

พระเจ้าเอ็ดเวิร์ดมรณสักขีเสด็จพระราชสมภพเมื่อราว ค.ศ. 962 เป็นพระราชโอรสในพระเจ้าเอ็ดการ์ผู้รักสงบ แต่พระมารดาของพระองค์ไม่เป็นที่ทราบแน่ชัด ซึ่งอาจจะเป็นพระชายาพระองค์แรก เอเธลฟรีด หรือวูลฟธริธ พระชายาพระองค์ที่สอง ทรงราชย์ระหว่างวันที่  8 กรกฎาคม ค.ศ. 975 จนกระทั่งถูกลอบปลงพระชนม์เมื่อวันที่ 18 มีนาคม ค.ศ. 978 ที่ปราสาทคอร์ฟ มลฑลดอร์เซต ในประเทศอังกฤษ พระเจ้าเอ็ดเวิร์ดทรงเป็นพระราชโอรสพระองค์โตในพระเจ้าเอ็ดการ์ผู้รักสงบ แต่มิได้รับการแต่งตั้งเป็นรัชทายาท เมื่อพระเจ้าเอ็ดการ์ผู้รักสงบเสด็จสวรรคตก็เกิดความขัดแย้งระหว่างผู้สนับสนุนสนุนพระเจ้าเอ็ดเวิร์ด และพระราชอนุชาต่างมารดาแอเธลเรด ซึ่งเป็นพระราชโอรสที่ถูกต้องตามกฎหมายของพระเจ้าเอ็ดการ์ แต่พระเจ้าเอ็ดเวิร์ดก็ทรงได้รับเลือกให้เป็นกษัตริย์ และได้ประกอบพิธีราชาภิเษกโดยอัครมุขนายกดันสตันแห่งแคนเทอร์เบอรี และออสวอลด์ อัครมุขนายกแห่งยอร์ก ผู้สนับสนุนหลักของพระองค์

รัชสมัยของพระองค์เป็นรัชสมัยที่สั้นที่เป็นช่วงเวลาเพียงไม่ถึงสามปีที่เต็มไปด้วยปัญหาความขัดแย้งของผู้อ้างสิทธิ์ในราชบัลลังก์จากหลายฝ่าย พระเจ้าเอ็ดเวิร์ดทรงถูกปลงพระชนม์ที่ปราสาทคอร์ฟในมลฑลดอร์เซต โดยข้าราชบริพารของพระราชมารดาเลี้ยงสมเด็จพระราชินีเอลฟ์ธรีธ (พระมเหสีพระองค์ที่สองหรือสามของพระเจ้าเอ็ดการ์) เมื่อวันที่ 18 มีนาคม ค.ศ. 978 พระเจ้าเอ็ดเวิร์ดทรงได้รับพระราชสมญาว่า "มรณสักขี" (Martyr) เพราะการสวรรคตของพระองค์เป็นการสวรรคตที่ทารุณ พระเจ้าเอ็ดเวิร์ดทรงได้รับการสถาปนาให้เป็น นักบุญ เพียง 23 ปีหลังจากการเสด็จสวรรคต จากนั้นก็มีการก่อตั้งลัทธิบูชาของพระองค์กันที่ชาฟท์สบรีแอบบีย์ที่พระศพถูกย้ายมาฝังเมื่อปี ค.ศ. 980 กล่าวกันว่ามีปาฏิหาริย์เกิดขึ้นหลายครั้งที่หลุมฝังพระศพของพระองค์รวมทั้งคนเป็นโรคเรื้อนที่หายหรือคนตาบอดที่หายตาบอด พระเจ้าเอ็ดเวิร์ดทรงเป็นนักบุญในศาสนาคริสต์นิกายอีสเติร์นออร์โธด็อกซ์ โรมันคาทอลิกและแองกลิคัน
# เสียงนาสิก ริมฝีปาก
เสียงนาสิก ริมฝีปาก  เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ m เสียงนี้ในภาษาไทยเขียนแทนด้วยตัวอักษร ม

 การปรากฎในภาษาต่าง ๆ 
+ การปรากฎของหน่วยเสียง  ในแต่ละภาษา.ภาษา คำศัพท์ สัทอักษรสากล ความหมาย Notes ภาษาอาหรับ  /   'ครัว'  See Arabic phonologyภาษาอาร์มีเนีย /     'แม่'  ภาษาอัสซีเรีย  /   ] 'เจ้าของ' ภาษาบาสก์    'รัก' ภาษาเบงกาลี  /     'แม่'  See Bengali phonology ภาษาบัลแกเรีย  /    'หมอก' ภาษากาตาลา    'ของฉัน'  See Catalan phonology ภาษาเชโรกี  /   'น้ำ'ภาษากวางตุ้งมาตรฐาน 貓 /  /  'แมว' See Cantonese phonology ภาษาชูวัช  /    'ของฉัน' 
' ภาษาเช็ก    'ผู้ชาย' See Czech phonology ภาษาดัตช์    'ปาก' See Dutch phonology ภาษาอังกฤษ him 'เขา' See English phonology ภาษาเอสเปรันโต    'เวลา'  See Esperanto phonology ภาษาฟิลิปปินส์    'ไก่' See Filipino phonology ภาษาฟินแลนด์    'ฉัน' See Finnish phonology ภาษาฝรั่งเศส    'กิน' See French phonology ภาษาจอร์เจีย  / 'สาม' ภาษาเยอรมัน     'หนู'  See Standard German phonology ภาษากรีก  /   'กอ(หญ้า)' See Modern Greek phonology ภาษาคุชราต  /   'นกยูงตัวผู้' See Gujarati phonology ภาษาฮาวาย   'ตา' See Hawaiian phonology ภาษาฮินดี /   'น้ำผึ้ง' See Hindi-Urdu phonology ภาษาฮีบรู /   'แม่' See Modern Hebrew phonology ภาษาฮังการี    'วันนี้' See Hungarian phonology ภาษาอินโดนีเซีย   'เข้า' ภาษาอิตาลี    'แม่' See Italian phonology ภาษาญี่ปุ่น 豆 /   'ถั่ว' See Japanese phonology ภาษาคาซัค  /    'เรือ'
' See Kazakh phonology ภาษาเขมร  /   'คนกัมพูชา'  See Khmer phonology ภาษาเกาหลี  /    'หมู่บ้าน'  See Korean phonologyภาษาลิทัวเนีย    'แม่'  ภาษามาซิโดเนีย  /   'แม่'  See Macedonian phonology ภาษามลายู    'กลางคืน' ภาษามลยาฬัม / 'ขาดแคลน' ภาษามอลตา    'น้ำ'ภาษาจีนกลาง /  / 'แมว'See Mandarin phonology ภาษามราฐี /   'ความคิด' See Marathi phonology ภาษาเนปาล /  'แม่' See Nepali phonology ภาษานอร์เวย์    See Norwegian phonology ภาษาโอริยา  /   ภาษาเปอร์เซีย  /    See Persian phonology ภาษาปิราฮา   'ผู้ปกครอง' allophone of  ภาษาโปแลนด์    'มวล' See Polish phonology ภาษาโปรตุเกส    'พุ่มไม้' See Portuguese phonology ภาษาปัญจาบ  /   'ฉัน'  ภาษารัสเซีย  /   'สามี' Contrasts with palatalized version. See Russian phonologyภาษาสันสกฤต / [əhəm]'ฉัน'See Sanskrit phonology ภาษาเซอร์เบีย-โครเอเชีย  /    'ของฉัน'  See Serbo-Croatian phonology ภาษาสโลวัก    'ผู้ชาย'  ภาษาสโลวีเนีย    'หนู'  ภาษาสเปน    'พนักงานเครื่องบินชาย' See Spanish phonology ภาษาสวาฮีลี    'ต้นไม้' ภาษาสวีเดน    'หนอน' See Swedish phonologyภาษาเตลูกู   'เมฆ' Occurs as allophone of anuswara when followed by retroflex stopsภาษาไทย / [mɔːm.mɛːm]'มอมแมม'See Thai phonologyโตกีโปนา   [mani]  'เงิน'  ภาษาตุรกี    'ของฉัน' See Turkish phonology ภาษายูเครน /   'นม' See Ukrainian phonology ภาษาอูรดู /   'บ้าน' See Hindi-Urdu phonology ภาษาอุยกูร์  /   'ฉัน'  ภาษาอุซเบก    ภาษาเวียดนาม    'เกลือ'See Vietnamese phonology ภาษาเวลส์    'แม่'See Welsh phonology ภาษาฟรีเชียตะวันตก    'ทะเลสาบ' See West Frisian phonology

นาสิก ริมฝีปาก
นาสิก ริมฝีปาก

 
 อ้างอิง
# แคนดีแมน
แคนดีแมน (Candy Man) เป็นอัลบั้มเพลงชุดที่สองของวง ซิลลี่ ฟูลส์ วางแผงเมื่อวันที่ 15 กรกฎาคม พ.ศ. 2542 ในสังกัดจีเอ็มเอ็ม แกรมมี่ อัลบั้มนี้มีการเปลี่ยนแปลงมือกลองของวงโดย "เต้ย" กอบภพ ใบแย้ม ได้ลาออกจากวงไปศึกษาทางด้านโปรแกรมมิ่ง และได้ "ต่อ" ต่อตระกูล ใบเงิน เข้ามาแทน โดยอัลบั้มนี้เป็นชุดที่ทำให้ผู้คนทั้งประเทศรู้จักซิลลี่ ฟูลส์ แต่แฟนคลับบางรายก็ต้องผิดหวัง เนื่องจากอัลบั้มแรก และอัลบั้มที่สอง เป็นแนวเพลงที่ต่างกันอย่างสิ้นเชิง โดยอัลบั้มชุดนี้จะเน้นเพลงช้าและเพลงจังหวะปานกลาง โดยแทบไม่มีเพลงจังหวะเร็วเลย ซึ่งตรงกันข้ามกับชุดแรกอย่างเห็นได้ชัด โดยเพลงฮิตในอัลบั้มนี้ได้แก่เพลง ฝัน อย่าบอกว่ารัก ไหนว่าจะไม่หลอกกัน และเพียงรัก อัลบั้มชุดนี้เป็นชุดแรกที่ Simon Henderson มาเป็นโปรดิวเซอร์ร่วมกับวง และมิกซ์เสียงอัลบั้มชุดนี้ด้วย

 รายชื่อเพลง    

 อย่าบอกว่ารัก (Bonus Track)

 นักดนตรีรับเชิญ  
 Simon Henderson คีย์บอร์ด
# จูซซี
จูซซี (Juicy) เป็นชื่ออัลบั้มเพลงชุดที่สี่ของวง ซิลลี่ ฟูลส์ วางแผงวันที่ 26 มีนาคม พ.ศ. 2545 ชุดนี้จะลดซาวด์อิเล็กทรอนิกส์ลง และเพิ่มความหนักแน่นของดนตรี และใช้ภาษาที่สื่อแล้วเข้าใจง่าย (แต่ไม่เท่าชุด ไอ.คิว. 180) ในอัลบั้มนี้มีเพลงฮิตอยู่หลายเพลงได้แก่เพลง วัดใจ ขี้หึง ผิดที่ไว้ใจ บ้าบอ และน้ำนิ่งไหลลึก สำหรับในชุดนี้ โตได้เริ่มไว้เครา และไว้มาจนถึงปัจจุบันนี้

 รายชื่อเพลง
# คิงไซส์
คิงไซส์ (King Size) เป็นชื่ออัลบั้มเพลงชุดที่ห้าของวงดนตรี ซิลลี่ ฟูลส์ มีการวางแผงถึง 3 ครั้ง วางแผงครั้งแรกเมื่อวันที่ 14 มกราคม พ.ศ. 2547 ครั้งที่ 2 เมื่อวันที่ 29 มกราคม พ.ศ. 2547 และครั้งที่ 3 เมื่อวันที่ 15 มิถุนายน พ.ศ. 2547 โดยเป็นชุดที่ยังคงความเป็นเอกลักษณ์ชวนหลงใหลของวงเอาไว้ไม่เปลี่ยนแปลง เน้นความเป็นตัวของตัวเอง ถ่ายทอดออกมาโดยใช้ภาษาพูดเป็นส่วนใหญ่ และอาจจะเป็นชุดที่ได้รับความนิยมมากที่สุดของวงเลยก็ว่าได้ เนื่องจากการตอบรับอันล้นหลามของชุดนี้สงผลให้ ซิลลี่ ฟูลส์ ขึ้นแท่นเป็นวงดนตรีอันดับ 1 ของไทยในเวลานั้นSS2 EP.3 “ต้น”และ“หรั่ง” กับเส้นทางที่ไม่ง่ายของวงดนตรีที่มีชื่อว่า “Silly Fools” เพลงฮิตในอัลบั้มนี้ได้แก่เพลง น้ำลาย ไม่หวั่นแม้วันมามาก หนึ่งเดียวของฉัน และคนที่ฆ่าฉัน โดยมีโต ณัฐพล พุทธภาวนา เป็นผู้แต่งคำร้องทั้งหมด  

 รายชื่อเพลง
# แดดส่อง
แดดส่อง อัลบั้มเต็มชุดที่ 4 ของวง โมเดิร์นด็อก โดยคราวนี้เหลือสมาชิกเพียง 3 คนอีกครั้ง โดยได้ ต่อยศ จงแจ่ม มือเบสจากวง ซีล มาร่วมเล่นให้แทน นอกจากนี้อัลบั้มนี้ยังร่วมมือกับโปดิวเซอร์ชาวต่างชาติอีกด้วย
 รายชื่อเพลง 
 ตาสว่าง (Found)
 ผ่าน (Pass)
 แดดส่อง (That Song)
 หนึ่งคน (Someone)
 สบายใจ 
 กันและกัน (Us)
 เธอให้มา (Gift)
 บนฟ้า
 เธอเท่านั้น (Only You)
 คลาย

 รายละเอียดเพลง 
 เพลงที่ถูกคัดออก 
"Good boy" เป็นเพลงที่ถูกนำมาบันทึกเสียงใหม่และมีแผนว่าจะรวมอยู่ในอัลบั้มด้วย แต่หลังจากได้บันทึกเสียงไปแล้ว กลับถูกคัดออกจากอัลบั้ม
# เลิฟมีเลิฟมายไลฟ์
Love Me Love My Life เป็นสตูดิโออัลบั้มลำดับที่สามของวงอัลเทอร์เนทีฟ โมเดิร์นด็อก อัลบัมนี้โมเดริ์นด็อกอยู่ภายใต้สังกัดค่าย  เบเกอรี่มิวสิก  ในอัลบั้มชุดนี้มีมือเบส บ็อบ - สมอัตถ์ บุณยะรัตเวช กลับมาร่วมวงอีกครั้งหลังจากที่เรียนต่อต่างประเทศ อัลบั้มชุดนี้ออกวางจำหน่ายเมื่อวันที่ 26 กรกฎาคม พ.ศ. 2544  มีเพลงฮิตอย่าง สิ่งที่ไม่เคยบอก โดยในอัลบั้มชุดนี้ถือเป็นการบุกเบิกแนวเพลง  โพสต์ร็อก ในประเทศไทย

 รายชื่อเพลง   
 เวตาล
 Very Good
 อีสานคลาสสิก
 Happiness is.....
 สิ่งที่ไม่เคยบอก
 Animal
 Good Boy
 ;)
 Bedroom
 ในที่สุด
 เพลงบรรเลงที่ถูกซ่อนไว้หลังจากเพลง ในที่สุด โดย ธีร์ ไชยเดช

 รายละเอียดเพลง 
 เวตาล
"เวตาล" มีเสียงร้องที่ถูกซ่อนเอาไว้โดยเป็นเสียงย้อนกลับที่ร้องว่า ทรมาน
 Happiness is...
"Happiness is..." เป็นเพลงบรรเลงเพลงแรกของวง
 Animal
"Animal" เดิมทีเป็นเพลงปกติ แต่ในอัลบั้มถูกปรับให้มีความช้าลงกว่าเดิมมาก โดยแบบปกติปรากฏอยู่ใน ซิงเกิล Animal
 Good Boy
"Good Boy" เป็นเพลงที่ร้องร่วมกับ ดิโน่ ลูกชายของ กมล สุโกศล แคลปป์ ต่อมาถูกนำมารีมิกซ์ โดย เจ มณฑล จิรา ในซิงเกิล Animal และเคยถูกวางแผนว่าจะบันทึกเสียงใหม่และรวมในอัลบั้ม แดดส่อง

 รางวัล 
 รางวัลสีสัน อะวอร์ดประจำปี 2544
 ศิลปินคู่หรือศิลปินกลุ่มยอดเยี่ยม
# โรเมโอและจูเลียต
โรเมโอและจูเลียต  เป็นวรรณกรรมโศกนาฏกรรมประพันธ์โดย วิลเลียม เชกสเปียร์ แต่งในปี ค.ศ. 1595

เนื้อเรื่องเกี่ยวกับเรื่องราวความขัดแย้งของสองตระกูล คือ ตระกูลมอนตะคิวและตระกูลคาปุเล็ต ในเมืองเวโรนา ประเทศอิตาลี ซึ่งระบุชัดเจนความขัดแย้งของสองตระกูลชัดเจนในตอนต้นของบทละครว่า 

ละครเรื่องนี้เป็นละครที่มีชื่อเสียงมาก ภาพยนตร์เรื่องเวสต์ไซด์สตอรี่ ก็นำเรื่องนี้มาดัดแปลง

 เรื่องย่อ 
เรื่องนี้เกิดขึ้น ณ เมืองเวโรนา ได้มี 2 ตระกูลใหญ่ คือ ตระกูลคาปุเล็ตและมอนตาคิวซึ่งไม่ถูกกันมาช้านาน เรื่องเริ่มขึ้นเมื่อโรเมโอแห่งตระกูลมอนตาคิวได้แอบแฝงกายเข้าไปในงานเลี้ยงของตระกูลคาปุเล็ตและได้พบกับจูเลียต เพียงทั้งคู่สบตากันทั้งคู่ก็ตกหลุมรักกัน แต่กลับมีอุปสรรคเพราะความบาดหมางกันของทั้ง 2 ตระกูล โรเมโอกับจูเลียตจึงได้จัดการแต่งงานกันอย่างลับ ๆ วันหนึ่งเมอร์คิวชิโอ เพื่อนรักของโรเมโอเกิดการทะเลาะกับญาติของจูเลียตและญาติของจูเลียตก็ได้ฆ่าเพื่อนรักของโรเมโอตาย โรเมโอโกรธมากจึงได้พลั้งมือฆ่าญาติของจูเลียตตาย โรเมโอจึงได้รับคำตัดสินให้เนรเทศออกนอกเมืองตลอดกาล ฝ่ายจูเลียตต้องแต่งงานโดยที่จูเลียตไม่ต้องการ จูเลียตจึงพยายามหาทางที่จะหลีกหนีงานแต่งงาน เมื่อจูเลียตได้รู้เรื่องยาวิเศษที่ทำให้หลับเหมือนตายจากบาทหลวงที่ทำพิธีแต่งงานให้ทั้งคู่จึงกินเข้าไป จากนั้นบาทหลวงก็ส่งม้าเร็วส่งสารถึงแผนการดังกล่าวแก่โรมิโอ แต่โรเมโอสวนกับคนส่งสาร โรเมโอมาถึงเข้าใจว่าจูเลียตตายจริง ๆ จึงเสียใจมากจึงดื่มยาพิษฆ่าตัวตาย โรเมโอสิ้นใจเพียงครู่เดียวจูเลียตก็ฟื้นขึ้นมา พอจูเลียตเห็นดังนั้นจึงใช้กริชของโรเมโอฆ่าตัวตายตามโรเมโอไป บิดามารดาและญาติทั้งสองตระกูลเสียใจมาก จึงเลิกวิวาทบาดหมางกันนับแต่นั้นเป็นต้นมา
# ดิสคัฟเวอรี (อัลบั้ม)
Discovery เป็นสตูดิโออัลบั้มแรกของศิลปิน กรู๊ฟไรเดอร์ส ชื่ออัลบั้มเป็นการเล่นคำ มาจากคำว่า Disco Very ซึ่งแปลตรงตัว คือ ดิสโก้มาก ๆ ซึ่งเป็นแนวเพลงของอัลบั้มนี้

 ข้อมูลอัลบั้ม 
Discovery สตูดิโออัลบั้มแรกของศิลปิน กรู๊ฟไรเดอร์ส เป็นอัลบั้มเพลงแนวดิสโก มีเพลงที่เป็นที่นิยมมากมาย อย่าง "ฮอร์โมน (Hormone)" ที่มีเนื้อหาเพลงสะดุดหู ตามมาด้วยเพลง "ได้ไหม?" ซึ่งถูกเปลี่ยนชื่อเป็น "อย่าให้ฉันรักคนเดียว" ในอัลบั้มเต็ม นอกจากนี้ ยังมีเพลงที่นำกลับมาร้องใหม่อย่าง "พบกันบนดวงดาว" เพลงโด่งดังในอดีตจาก รอยัลสไปรท์ส เสียงร้องของ สุนทร สุจริตฉันท์ โดยได้ สันติ เศวตวิมล หรือที่รู้จักกันในนามของ แม่ช้อยนางรำ และกรวิก เป็นผู้แต่งเนื้อร้อง

 รายชื่อเพลง   
 "เริ่มต้นนับถอยหลัง (Lift off)"
 "ฮอร์โมน (Hormone)"
 "คนใจร้าย (She's so wild)" (ร่วมกับ ตู้ - ดิเรก อมาตยกุล)
 "คอสเมติกส์ (Cosmetics)"
 "อย่าให้ฉันรักคนเดียว (Possible?)"
 "แค่เธอก็พอ (Enough)" (ร่วมกับ บอย โกสิยพงษ์)
 "พบกันบนดวงดาว (Nasa)"
 "สบาย (Zalux)"
 "ระหว่าง 2 เรา (Let's start over)"
 "รักที่เพิ่งผ่านพ้นไป (Song for a past love)"
# เดอะลิฟต์
เดอะลิฟต์  เป็นสตูดิโออัลบั้มที่ 2 ของศิลปินกรู๊ฟไรเดอร์ส วางจำหน่ายเมื่อ วันที่ 8 พฤศจิกายน พ.ศ. 2550 ภายใต้สังกัดสไปซีดิสก์

 ข้อมูลอัลบั้ม 
เดอะลิฟต์สตูดิโออัลบั้มที่ 2 ของกรู๊ฟไรเดอร์ส ที่ทิ้งระยะเวลาจากอัลบั้มแรกนานถึง 6 ปี ชื่ออัลบั้ม "The Lift" ให้ความหมายเปรียบเทียบพวกเขาเป็นยานพาหนะ พาผู้ฟังไปสู่งานใหม่ที่มีการพัฒนาดนตรีอย่างไม่หยุดนิ่ง 

นอกจากแนวดิสโก้ ฟังก์ โซล ดนตรีแนวถนัดของ กรู๊ฟไรเดอร์ส แล้ว พวกเขายังได้นำเครื่องสายของวงออร์เคสตราจากฝีมือของนักดนตรีที่ส่วนใหญ่เล่นอยู่ในวง Bangkok Symphony Orchestra มาใส่ผสมเข้าไปในหลายๆ เพลง พร้อมทั้งการบันทึกเสียงแบบสดๆ ในห้องอัด เพื่อเพิ่มความไพเราะและสีสันให้กับเพลง

อัลบั้มนี้บันทึกเสียงที่เมืองไทย แต่นำไปมิกซ์และมาสเตอร์ต่อที่อเมริกา โดยมือมิกซ์อย่าง Eric Ferguson แห่ง Bluecupmusic (Hollywood, CA) และมาสเตอร์โดย Dave Collins (Los Angeles, CA) ซึ่งทั้งสองคนล้วนมีผลงานร่วมกับศิลปินชื่อดังของโลกมาแล้วทั้งนั้น

อัลบั้มนี้มีศิลปินรับเชิญมาร่วมงานด้วยมากมาย อาทิ บอย โกสิยพงษ์, ตรัย ภูมิรัตน และ คงเดช จาตุรันต์รัศมี ที่มาร่วมเขียนเนื้อร้องให้ นภ พรชำนิ มาช่วยร้องประสานในเพลง "น้องคะ" จักรธร ขจรไชยกูล มาช่วยร้องประสานในเพลง "Lift" และยังได้ เอกพงศ์ เชิดธรรม มือกลองจาก เครสเชนโด้ (Crescendo) มาเล่นเพอร์คัสชั่นให้ในเพลง "น้องคะ", "She's Hot" อีกด้วย

 รายชื่อเพลง  
 Going Up
 Lift (ณฐพล ศรีจอมขวัญ / ณฐพล ศรีจอมขวัญ)
 Superstar (ณฐพล ศรีจอมขวัญ / ณฐพล ศรีจอมขวัญ)
 Disco พาเพลิน Feat. คงเดช จาตุรันต์รัศมี (คงเดช จาตุรันต์รัศมี / ณฐพล ศรีจอมขวัญ)
 รักไม่ได้ (Zentrady / ณฐพล ศรีจอมขวัญ)
 "น้องคะ" (บอย โกสิยพงษ์ / บอย โกสิยพงษ์, มาตรชัย มะกรูดทอง, ณฐพล ศรีจอมขวัญ)
 น้องคะ...อีกที
 She's Hot (Zentrady / อดิศักดิ์ หัตถกุลโกวิท, ณฐพล ศรีจอมขวัญ)
 เธอทั้งนั้น (บอย โกสิยพงษ์ / ณฐพล ศรีจอมขวัญ)
 ถ้าปล่อยให้เธอเดินผ่าน (บอย โกสิยพงษ์ / บอย โกสิยพงษ์, ณฐพล ศรีจอมขวัญ)